న్యూఢిల్లీ : కాంగ్రెస్ పార్టీ సీనియర్ నేత, కర్ణాటక మాజీ ముఖ్యమంత్రి ఎస్.ఎం.కృష్ణ అధికారికంగా భారతీయ జనతా పార్టీలో చేరారు. బీజేపీ జాతీయ అధ్యక్షుడు అమిత్షా, సీనియర్ నేత అనంత్కుమార్, మురళీధర్ రావు సమక్షంలో బుధవారంనాడిక్కడ ఎస్.ఎం.కృష్ణ బీజేపీ తీర్ధం తీసుకున్నారు. ఈ సందర్భంగా అమిత్షా పార్టీ కండువా కప్పి ఎస్.ఎం.కృష్ణను పార్టీలోకి సాదరంగా ఆహ్వానించారు. అనంతరం ఎస్.ఎం.కృష్ణ మాట్లాడుతూ, తన సుదీర్ఘ రాజకీయ జీవితంలో ఇప్పుడు కొత్త జర్నీ ప్రారంభమవుతోందని, బీజేపీలో చేరడం తనకు సంతోషంగా ఉందని అన్నారు. కర్ణాటకలోనూ, జాతీయ రాజకీయాల్లోనూ తాను గతంలో పలు కీలక పదవులు చేపట్టానని అన్నారు. అటల్ బిహారీ వాజ్పేయి వంటి పలువురు బీజేపీ నేతలతోనూ తనకు అనుబంధం ఉందని గుర్తు చేసుకున్నారు. ఎస్.ఎం,కృష్ణ బీజేపీలో చేరడంతో కర్ణాటకలో తమ పార్టీ మరింత బలపడుతుందని అమిత్షా మాట్లాడుతూ అన్నారు. 84 ఏళ్ల ఎస్.ఎం.కృష్ణ కాంగ్రెస్ పార్టీకి ఇటీవల రాజీనామా చేశారు. నాలుగు దశాబ్దాలకు పైగా కాంగ్రెస్ పార్టీకి సేవలందించిన ఆయన కర్ణాటక మాజీ సీఎంగా, కేంద్ర మంత్రిగా కూడా బాధ్యతలు నిర్వహించారు. కొద్దికాలంగా తనను కాంగ్రెస్ పార్టీ పట్టించుకోవడం లేదని ఆవేదన వ్యక్తం చేస్తూ ఇటీవల ఆయన పార్టీ సభ్యత్వానికి  రాజీనామా చేసి ఆ లేఖను సోనియాగాంధీకి పంపారు.
newdhilly : congress party seanier netha, karnaataka maji mukhyamantri es.em.krishna adhikaarikamgaa bhaarateeya janata paartiiloo cheraaru. bgfa jaateeya adhyakshudu amitsha, seanier netha anantkumar, muralidhar raavu samakshamlo budhavaaramnaadikkada es.em.krishna bgfa teerdham teesukunnaru. ee sandarbhamgaa amitsha party kanduwa kappi es.em.krushnanu paartiiloki saadaramgaa aahvaaninchaaru. anantaram es.em.krishna maatlaadutuu, tana sudeergha rajakeeya jeevitamlo ippudu kotta jarni praarambhamavutondani, beejeepeelo cheradam tanaku santoshamgaa undani annaru. karnaatakaloonuu, jaateeya raajakeeyaalloonuu taanu gatamlo palu keelaka padavulu chepattanani annaru. atal bihari vajpeyi vanti paluvuru bgfa nethalathonu tanaku anubandham undani gurtu chesukunnaru. es.em,krishna beejeepeelo cheradamtho karnaatakalo tama party marinta balapadutundani amitsha maatlaadutuu annaru. 84 ella es.em.krishna congress paarteeki iteevala rajinama chesaru. naalugu dasaabdaalaku paiga congress paarteeki sevalandinchina aayana karnaataka maji cmga, kendra mantrigaa kuudaa baadhyatalu nirvahinchaaru. koddikaalamgaa tananu congress party pattinchukovadam ledani aavedana vyaktam chestu iteevala aayana party sabhyatvaaniki  rajinama chesi aa lekhanu soniyaagaandheeki pampaaru.